Päiväys: 22.05.2019

**Rototilt lisää kehitystahtia – esittelyssä neljä päivitettyä rototilttiä**

**Nyt Rototilt julkistaa neljä päivitettyä rototilttimallia – R4, R5, R6 ja R8. Niissä on uutta innovatiivista tekniikkaa, joka pidentää entisestään käyttöikää ja joustavoittaa käyttöä sekä parantaa asemointitarkkuutta uuden kiertoanturin avulla.**

**– Työskentelemme jatkuvasti parannusten tekemiseksi, emmekä odota uutta rototilttimallia uusien etujen tuomiseksi markkinoille, tuotepäällikkö Sven-Roger Ekström sanoo.**

Koko maailman mittakaavassa ainutlaatuiset tekniset ratkaisut, jotka Rototilt on esitellyt R-sarjansa yhteydessä, on otettu hyvin vastaan ja eri puolilla maailmaa on myyty tuhansia rototilttejä. Kehitystyö jatkuu kutenkin edelleen ja nopeutuu koko ajan. Tänään voimme esitellä sarjaan joukon uusia etuja:

**Uusi kierukkavaihde**

Uusissa versioissa malleista R5, R6 ja R8 on uusi kierukkavaihde, jonka geometriaa on parannettu ja jossa pyörän ja ruuvin valmistustoleransseja on tiukennettu, mikä pehmentää käyntiä ja vähentää kitkaa. Uudessa kierukkavaihteessa on nyt myös uusi kierukkaruuvi, jonka sisäänrakennetut voitelukanavat parantavat rototilttien toimintaa ja lisäävät entisestään niiden käyttöikää. Lisäksi mallit on varustettu uudella painetiivisteellä.

**Päivitetty ohjausjärjestelmä ja uusi kierukkaruuvin päätyyn sijoitettu pyöritysanturi**

Uusissa R4-, R5-, R6- ja R8 -malleissa on myös uudelleen sijoitettu pyöritysanturi, joka parantaa asemointia nykyisen RPS-toiminnon avulla. Hydraulimoottorissa olevan anturin korvaa nyt kierukkaruuvin päätyyn sijoitettu pyöritysanturi. Uusi anturi lukee ehdottoman tarkasti absoluuttisia lukuja. Lisäksi älykkäässä ICS-ohjausjärjestelmässä (Innovative Control System) on uusi ohjelmisto, joka sisältää joukon älykkäitä toimintoja. Toimitukseen kuuluvan näytön ansiosta kuljettajalla on helpommat säätömahdollisuudet ja parempi yleiskuva rototilttijärjestelmästä.

Myös uusiin malleihin on saatavana patentoitavana oleva valinnainen SecureLock-turvalukko, jonka jatkuva valvontatoiminto varmistaa, että työlaite on aina turvallisesti kytkettynä. Kaikki tämä yhdistettynä laajaan työlaitevalikoimaan korostaa Rototiltin peräänantamatonta sitoutuneisuutta parantamaan kuljettajien arkea muuttamalla kaivinkoneet täysimittaisiksi monitoimikoneiksi, jotka parantavat sekä työn tehokkuutta että sen turvallisuutta.

**Saatavana kaikilla markkinoilla**

Päivitettyjen mallien tuotanto alkoi huhti-toukokuun vaihteessa, ja nyt kaikki neljä mallia ovat tilattavissa Rototiltin markkinoilla joka puolella maailmaa.

***Lisätietoja päivitetyistä rototilteistä ja Rototiltin kehitystyöstä antaa maajohtaja Jukka Hautala, Rototilt OY Suomen maajohtaja, Puh: +358 50 330 2083, Sähköposti: jukka.hautala@rototilt.com***